medieval-data/medieval-latin-ner-HOME-Alcar-sents huggingface dataset:
Noverint universi quod , coram nobis constituta , domicella Ysabellis relicta defuncti Dyonisii de Malo Dumo armigeri quondam , asserens se de suo conquestu habere , possidere et percipere sextam partem totius feodi de Malo Dumo juxta Lupicenas pro indiviso , scilicet herbergagii quod fuit domicelle Mathildis de Malo Dumo , item nemoris sexaginta quatuor vel circiter continentis arpenta , item vivarii infra dictum nemus siti , item furni de Malo Dumo , item quaterviginti ostisiarum vel circiter , item terrarum que dicuntur Terre de supra nemus de Val Oursel , item terre contigue aus Chastegniers , item terre contigue jardino domini Ade de Buc militis , item terre de Cruce , item terre de Harper , item unius quarterii prati de Gaaciis , item vinee des Ajonz supra Secanam juxta Karoli Vanam que fuerunt dicte domicelle defuncte Matildis , item vinee de Fossa site juxta vineam Nicholai de Buc , item vinee de Harpet , item vinee de Lavatorio , item roagiorum , saisinarum , ventarum , emendarum , justiciarum , item trium feudorum quorum dominus Adam tenet unus , Johannes vero de Claagni armiger alium et Johannes de Ponte tertium ; que omnia movent de feodo religiosi viri abbatis Beati Dyonisii , ut dicebat .
Quam siquidem sextam partem dicti feodi , rerum predictarum et universaliter quicquid habebat et habere poterat et debebat qualitercumque in eodem feodo ac in omnibus dependentibus ratione ipsius sexte partis prefata domicella Yabellis coram nobis sponte , provide et discrete recognovit in jure se vendidisse , cessisse , concessisse et perpetuo penitus quitavisse religiosis viris abbati et conventui Sancti Dyonisii predicti , eorum monasterio et successoribus pro sexaginta libris parisiensium suis , quittis , jam sibi solutis in pecunia numerata a religiosis predictis , de quibus se tenuit pro pagata et ex eis quittavit dictos emptores coram nobis , renuntians exceptioni non numerate sibi pecunie predicte , non habite et non recepte penitus ac spei munerationis future , et pro quadraginta solidis parisiensium annui redditus sive annue pensionis in quibus tenebatur ipsa Ysabellis dum viveret solummodo predictis religiosis annis singulis , ut dicebat .
Et promisit dicta domicella Ysabellis , fide date in manu nostra , quod contra venditionem et quitationem hujusmodi seu contra premissa vel aliquod de premissis non veniet jure hereditario , ratione conquestus , dotis , donationis propter nuptias aut alio jure quocumque per se vel per alium in futuro , immo sextam partem totius dicti feodi , pertinentiarum et appenditiarum predictarum quittas et liberas ab omni impedimento et obligatione quacumque garantizabit , liberabit et deffendet dictis religiosis , eorum monasterio et successoribus ac causam ab eis habituris quotienscumque opus fuerit , suis propriis sumptibus et expensis , ad usus et consuetudines Francie , perpetuo contra omnes .
Pro qua garandia ferenda et premissis omnibus et singulis firmiter tenendis et fideliter adimplendis , dicta domicella obligavit se et heredes suos et omnia sua et heredum suorum bona , mobilia et immobilia , presentia et futura , et juridictioni curie Parisiensis supposuit ubicumque se duxerit transferendum , renuncians expresse in hoc facto benefitio senatus consulti velleyani , omni juri in favorem mulierum introducto , privilegiis crucesignatis et crucesignandis indultis et indulgendis , et ne possit dicere vel imposterum allegare se in presenti contractu lesam fore seu deceptam ultra dimidiam justi precii , et omnibus aliis exceptionibus et deceptionibus vel defensionibus juris et facti que contra presens instrumentum possent obici vel opponi .
In cujus rei testimonium , ad petitionem dicte domicelle sigillum curie Parisiensis presentibus litteris duximus apponendum .
| De hiis que vendidit nobis Petrus de Tieconville armiger | Universis presentes litteras inspecturis , Johannes archidiaconus Parisiensis , eternam in Domino salutem .
Noverint universi quod Petrus de Tieconvilla armiger et domicella Agatha ejus uxor , filia quondam domicelle Mathildis de Maubuisson juxta Lupicenas , coram nobis asseruerunt quod ipsi habebant ex parte dicte Agathe apud Maubuisson predictum et in locis circumpositis octavam partem rerum inferius contentarum , videlicet herbergagii quod fuit dicte Mathildis , item nemoris sexaginta quatuor arpenta vel circiter continentis , item vivarii infra dictum nemus siti , item furni de Maubuisson , item quaterviginti ostisiarum vel circiter , item terrarum que dicuntur Terre de supra nemus de Val Oursel , item terre contigue aus Chastegniers , item terre contigue jardino domini Ade de Buc militis , item terre de Cruce , item terre de Harier , item unius quarterii prati de Gaaciis , item vinee des Ajonz upra Secanam juxta Karoli Vanam que fuerunt dicte defuncte , item vinee de La Fosse site juxta vineam Nicholai de Buc , item vinee de Harpet , item vinee de Lavatorio , item roagiorum , saisinarum , ventarum , emendarum , justiciarum , item trium feudorum quorum dictus Adam tenet unus , Johannes vero de Claani armiger alium et Johannes de Ponte tertium , ut dicebant ; que omnia et singula movent de monaterio Beati Dyonisii in Francia , ut dicebant .
Asseruerunt preter hec coram nobis prefati Petrus de Tieconvilla et Agatha ejus uxor se habere quartam partem prati quod vocatur pratum Bernerii , siti in censiva heredum defuncti Guillelmi le Pelu , ut dicebant .
Quarum siquidem rerum omnium et singularum predictarum , excepto prato Bernerii predicto , partam octavam ac ejusdem prati Bernerii partem quartam necnon et quicquid juris , proprietatis , possessionis , dominii sepedictis Petro de Tieconvilla et Agathe ejus uxori seul alterutri eorumdem competebat jure hereditario , ratione doarii , donationis propter nuptias , dotis , conquestus seu alio quocumque modo recognoverunt in presentia nostra idem Petrus et Agatha uxor ejus se vendidisse religiosis viris abbati et conventui monasterii Beati Dyonisii predicti in perpetuum pro precio centum librarum parisiensium jamdictis venditoribus ad plenum solutarum , ut coram nobis confessi sunt , renunciantes exceptioni non numerate pecunie , non tradite , non solute , exceptioni doli in factum , senatus consulti velleyani et omni juris tam canonici uam civilis auxilio et beneficio et omnibus aliis que ipsis venditoribus prodesse , dictis vero religiosis obesse possent ad contractum hujusmodi rescindendum , infringendum seu aliquatenus impugnandum et que contra presens posset obici instrumentum ; promittentes nichilominus , fide in manu nostra prestita corporali , spontanei , non coacti , contra venditionem hujusmodi per se vel per alium non venire , immo garantire et liberare dictis religiosis ad usus et consuetudines Francie contra omnes .
In cujus rei testimonium , memoriam et confirmationem , presentes litteras ad ipsorum Petri et Agathe uxoris sue petitionem sigilli nostri fecimus impressione muniri .
| De quitatione facta inter nos et episcopum Parisiensem et alios super quibusdam reportagiis | Guillelmus permissione divina Parisiensis ecclesie minister licet indignus , universis presentes litteras inspecturis , salutem .
Notum facimus quod nos compositionem et pacem quam fecerunt adinvicem venerabiles viri decanus et capitulum Parisiense , prior de Dyogilo et magister domus Dei de Gonessia , ex una parte , et religiosi viri , abbas et conventus Beati Dyonisii , ex altera , super reportagiis que una pars in decimaria alterius ratione carrucagii consueverat percipere in dyocesi Parisiensi omnino remissis in perpetuum et quitatis , sicut in litteris eorumdem abbatis et conventus super hoc confectis vidimus contineri , ratam et gratam habentes , eam , quantum in nobis est , confirmamus , presentes litteras sigilli nostri munimine roborando .
Notum facimus quod , in nostra presentia propter hoc personaliter constitutus , Johannes quondam filius defuncti Ludovici Apothecarii asseruit coram nobis quod ipse ratione cujusdam serjanterie quam se habere dicebat apud Sanctum Dyonisium in Francia in monasterio dicti loci habebat et percipiebat annuatim apud Ruolium in domo religiosorum virorum abbatis et conventus dicti monasterii viginti et septem sexteria bladi ad mensuram de Ruolio , quam serjanteriam ex successione patris sui sibi obvenisse dicebat .
Quamquidem serjanteriam dictaque viginti et septem sexteria bladi que ratione ipsius serjanterie habere et percipere debebat annuatim , ut predicitur , super domo predicta necnon omnia emolumenta et quicquid juris , petitionis , dominii , saisine , possessionis , proprietatis , rationis et actionis habebat et sibi competebat et competere poterat et debebat ratione serjanterie predicte , idem Johannes motu proprio ipsius et spontanea voluntate vendidit et exnunc nomine venditionis quittavit perpetuo et concessit et se vendidisse et nomine venditionis perpetuo quittavisse et concessisse ac dimisisse recognovit ex certa scientia coram nobis predictis abbati et conventui pro pretio triginta duarum librarum parisiensium , jam ipsi Johanni traditarum et solutarum pre manibus a dictis religiosis in bona pecunia numerata , prout confessus est coram nobis , tenens et vocans inde se pro pagato et contento ad plenum , et super hiis quittans dictos emptores penitus et per fidem , predictam serjanteriam , jura , redditus et omnia emolumenta ipsius serjanterie transferendo penitus et in perpetuum in religiosos et monasterium antedictos , nichil juris , rationis vel actionis in ipsa serjanteria et ejus pertinentiis sibi vel suis heredibus decetero retinendo .
Et promisit idem Johannes venditor , fide data in manu nostra et per juramentum suum coram nobis sponte prestitum corporaliter ab eodem , quod contra venditionem hujusmodi vel aliquid predictorum ratione minoris etatis , restitutionis in integrum aut quavis alia ratione per se vel per alium non veniet in futurum , immo dictam venditionem predictis religiosis et eorum monasterio sine impedimento et obligationibus quibuslibet garantizabit , liberabit et defendet in judicio et extra suis propriis sumptibus et expensis ad usus et consuetudines Francie perpetuo contra omnes ; se , heredes suos et omnia bona sua et heredum suorum , mobilia et immobilia , presentia et futura , dictis religiosis et eorum monasterio quoad hec obligando et juridictioni curie Parisiensis supponendo ; renuncians in hoc facto sub fide et juramento predictis omni exceptioni doli , mali , actioni in factum , petitioni et oblationi libelli , copie presentium , beneficio minoris etatis et restitutionis in integrum et cause in restitucionem , si aliqua in posterum moveretur , exceptioni non numerate , non habite , non recepte et spei future numerationis dicte pecunie , et ne possit in futurum dicere vel proponere se in hiis deceptum esse vel fuisse ultra vel circiter dimidium justi precii aut in aliquo circonventum , seu aliud fore scriptum quam factum , et omnibus aliis exceptionibus , allegationibus et defensionibus juris et facti , canonici et civilis , que contra predicta vel eorum aliqua dici possent , obici vel opponi , et specialiter juri dicenti generalem renunciationem non valere .
In quorum omnium testimonium , sigillum curie Parisiensis ad requisitionem dicti venditoris litteris presentibus ducimus apponendum .
| De Bello Ramo | Karolus dei gratia rex Francorum et Langobardorum ac patricius Romanorum , vir inluster .
Et quia monente Scriptura , ita oportet unumquemque constanter praeparari , quatenus veniens in conspectu superni Iudicis , illam mereatur Domini piam vocem audire : Venite , benedicti Patris mei , percipite regnum quod vobis paratum est ab origine mundi .
Quapropter nos , ut credimus , salubriter considerantes qualiter ex terrenis rebus que superna gratia nobis affluenter in hoc saeculo largire dignata est , saltim in sanctos Dei vel in pauperibus Christi ex hoc tribuere deberemus , ut misericordiam Altissimi adipisci valeamus ; idcirco cedimus pro animae nostrae remedio , vel pro genitore nostro quondam bone memorie Pippino , ad monasterium domni Dionysii martyris , ubi ipse preciosus corpore cum sociis suis requiescit , et ubi supradictus domnus et genitor noster humatus est videtur , et Fulradus abba esse dinoscitur ; cessumque ad praefatum sanctum locum esse volumus , hoc est , villas quas ipse domnus genitor noster per manus nostras ad ipsam casam Dei dudum delegaverat , nuncupantes Faverolas , que ponitur in pago Carnotense cum omni integritate , vel appendiciis earum ad ipsum monasterium , vel monachis ibidem degentibus , seu ad luminaria vel stipendia pauperum procuranda , statuimus , sicut a vasso nostro Audegario possesse fuerunt ; insuper et cum foreste ad eas pertinente quae vocatur Equalina , cum forestariis et certis finibus in eam designatis , videlicet contra pagum Madriacensem pervenit lemma usque ad Petram-fictam , deinde ad Montem-Presbyteri , deinde ad Condatum usque ad Cuculosa .
Secunda lemma contra pagum Pinciacensem pervenit ad Condonarias deinde ad Vennas usque ad Aureo-Vallo , deinde Levicias .
Tertia lemma contra pagum Parisiacum de Ulfarciacas pervenit ad campum Dominicum , deinde ad campum Wilgeverti , deinde ad Sarnetum usque ad cellam sancti Germani , deinde per illam stratam quae pergit ad vetus monasterium contra pagum Stampensem pervenit lemma ad Rasbacium , deinde ad Frumenterilis , deinde ad Waranceras contra pagum Carnotensem pervenit lemma ad Putiolos , inde ad Pucilittos , deinde ad Hitlini-villare , inde ad Wadastivillam et illud Pirarium , deinde ad illam Fronam quae fuit Stephanone , inde ad Calmontem , deinde ad illam stratam quae pergit ad Helmoretum , inde ad Longum-lucum et Senone-valle super Nivigellam .
Haec omnia superius dicta cum omni integritate et soliditate sua , sicut a fisco nostro usque nunc cognoscuntur esse possessa , cum utriusque generibus feraminum , cervorum , Capreolorum , ex quorum coriis libros ipsius sacri loci cooperaendos ordinamus .
Igitur praedictas villas Faberolas et Norontem cum foreste Equalina , vel ea quae supra diximus , ad ipsum sanctum locum concedimus atque donamus , cum terris , domibus , aedificiis , accolabus , mancipiis , vineis , silvis , campis , pratis , pascuis , aquis aquarumve decursibus , mobilibus et immobilibus , farinariis super ipsam dominationem consistentibus sive facere volentibus ; similiter et mercatis in eisdem villis confluentibus , sive mercandi gratia convenientibus : ita ut nullus comes , vel vicecomis , seu vicarius sive ullus exactor iudiciariae potestatis , aut theloneum , aut freda exigenda aut feramina sine licentia abbatis capienda , aut laqueos tendere vel pedicas , aut ullam consuetudinem imponere aut superaddere audeat ; sed remoto totius inquietudinis impedimento , et contrariorum hominum ausu sive ex ipsis villis et mercatis , omnia ex omnibus , sicut dictum est , supradicto sancto loco sub omni integritate et emunitate , quicquid praesenti tempore nostra ibidem videtur esse possessio vel dominatio , pars praedicti monasterii eiusque rectores nostris et futuris temporibus habeant , teneant atque possideant .
Actum Salmimciaco palatio publico , in Dei nomine feliciter .
| Cirographum de Guidone de Caprosia | Antiquorum docemur exemplis ut querelas et lites que vel sentencia diffinite vel transactione sopite sunt scriptis insinuemus , ne possint in posterum vel oblivione deleri vel calumpnia depravari .
Quapropter ego Willelmus , Dei gratia beati Dyonisii humilis abbas , et universus ecclesie nostre conventus , majorum nostrorum vestigiis inherentes , qualiter super multis querelis que inter nos et nobilem virum Guidonem de Caprosia diutius agitate fuerant , mediantibus viris prudentibus , presertim Hugone , Sancti Germani venerabili abbate , et domino Buccardo Vialtrico , domini regis consiliario , Domino cooperante , utriusque partis assensu transactum sit ad notitiam posterorum scripto mandare curavimus .
Universis igitur Dei fidelibus tam presentibus quam imperpetuum successuris presenti pagina notum facimus quod prenominatus Guido quatuor nemora , videlicet Sorforest et Gaini et Bellam Pennam et Hayam de Ambesiis ecclesie nostre cum omni jure et emolumento libere et pacifice imperpetuum possidenda concessit , ita quod nullus nichil juris penitus habebit nec vendere nec donare nec sibi accipere nec famulum nec custodem ibidem poterit assignare , salvis consuetudinibus aliorum , excepta quoque chathena una in predicta Haia de Ambesiis , quam ei ad clausuram sui castri rationabiliter arbitratu virorum determinandam et conservandam concessimus , ita tamen quod eam nec nobis nec ipsi succidere licebit .
Justiciam sanguinis omnimodam nobis et ecclesie nostre penitus reliquit ; totam quoque terram Nevelonis , quocumque modo eam tenebat , hereditariis et arpentum de Dampnipetra quem emerat a Lamberto monacho hiis similiter a quibus acceperat omnino dimisit .
Pedagium vero bennorum juris esse Beati Dyonisii penitus recognovit et nobis in pace reliquit .
In nemore quod appelatur Haia monachorum ecclesia nostra quinque carrones ponet , ipse vero tres tantum ponere poterit .
In eodem nemore et in alio quod appelatur Crenna ipse duas partes pasnagii , nos vero terciam percipiemus libero cursu et sine impedimento ad molendina nostra currere dimittet .
Preterea tres sextarios annone quos sacerdos de Firmitate accipiebat in molendino novo de Gasnis , promittens quod pro illis recompensationem faciet sacerdoti , ecclesie nostre donavit .
Tensamentum vero de domo de Bello Ramo omnino dimisit eamque ab omni redditu vel consuetudine liberam et immunem decetero manere concessit , salvo tamen jure et consuetudinibus suis in omnibus aliis terris .
Hec vero sunt que ei concessimus : in singulis arpennis pratorum rusticorum singulas trossas herbe si voluerit accipiet , prata vero nostra ab omni consuetudine vel exactione libera remanebunt ; feodum Milonis Bernardi a nobis in feodo tenebit ; sexaginta arpentos terre quos ei Renoldus monachus ad censum dedit et terram quam emit a sacerdote de Mesnil a nobis ad censum tenebit , singulos arpennos pro singulis denariis ; villam quoque de Barra de Sarneto ad censum duorum denariorum ; nemus quod vocatur Les Lais quietum ei remanebit .
Concessit etiam et promisit prenominatus Guido quod terras nostras sine nostro et capituli nostri assensu ulterius non accipiet .
De omnibus igitur pretaxatis querelis decetero tam ipsa ecclesia quam ipse Guido in pace remanebit , salvo censu ecclesie .
Ut autem hec compositio perpetuum robur optineat , eam nostro et prescripti abbatis Sancti Germani atque ejusdem Guidonis sigillis muniri fecimus .
Actum est hoc in generali capitulo nostro , consensu ejusdem capituli , consensu quoque uxoris ac filiorum predicti Guidonis , adstantibus abbate supranominato Sancti Germani , Buccardo Vialtrico et pphilippo fratre sepedicti Guidonis , Ricardo sacerdote de Coctanariis , Nivardo de Malerepasto , Galtero de Noveceniis , Laurencio capellano , Emarrico de Gehennai , Bernardo de Malveriis .
Anno dominice Incarnationis Mo Co LXXIXo , regnante piissimo Francorum rege Ludovico juniore .
Hujus rei testes sunt ex parte nostra : Guillelmus prior , Hugo infirmarius , Girardus cantor , Balduinus thesaurarius , Milo portarius , Hugo de Thori , Stephanus puer , Ivo Parisiensis , Isembardus major , Hemmericus prior de Bello Ramo , Renoldus decanus , Johannes Cochere , Rogerus de Trapis , Berenjarius de Ruoil , Odo camerarius , Guillelmus de Mallo Leone , Adam de Malefrutice , Radulfus de Petralata , Henricus de Posterna , Stephanus Centum Nucum .
| Compositio inter nos et Guidone de Caprosia super advocatione | In nomine sancte et individue Trinitatis , amen .
Notum itaque facimus universis presentibus pariter et futuris quod inter fideles nostros virum venerabilem Ivonem abbatem sancti Dyonisii amici et singularis patroni nostri Guidonem de Cabrosa orta est contentio super feodo advocationis terre beati Dyonisii que est in valle Cabrose , dicente Guidone feodum ipsum ad episcopum Parisiensem pertinere et de ipso movere , abbate viro constanter negante et quod de sese moveat veraciter affirmante .
Vero cum ad hujus rei discussionem in presenciam nostram sepius convenissent , tandem Guido veritatem diffiteri non potuit , sed coram omnibus recognovit feodum abbatis et de abbate esse et , ibidem presentibus et concedentibus Mauritio Parisiensi episcopo et decano ex parte tocius capituli Parisiensis , de feodo ipso abbati hominium fecit .
Verumptamen ne alique irarum aut rancoris postmodum superessent reliquie , inter eos amicabiliter transactum est quod abbas Guido in vita sua super aliqua re ad feodum illud pertinente non trahet in causam ultra Trapas ; post decessum vero Guidonis , heres suus qui feodum illud tenebit ad submonitionem abbatis veniet ad Sanctum Dyonisium et inde se justificabit in presencia abbatis .
Et hoc totum laudaverunt et bene concesserunt filii ipsius Guidonis Milo , Symon , fidemque dederunt se ratum habituros in posterum .
Actum Parisius anno Verbi incarnati Mo Co LXXo IIo , astantibus in palatio nostro quorum suscripta sunt nomina et signa .
| De Amaurico de Malo Repastu | Ego Amauricus de Malo Repastu notum facio presentibus et futuris quod ego concessi Micaheli fabro de Trapis famularitatem meam , ipsi videlicet et heredibus suis in perpetuum possidendam , tali pacto quod ipse vel suus heres mihi singulis annis undecim modios avene et quatuor sextarios et quatuor libras parisiensium redderet , et de quacumque molla que fiet in illa terra ipse Michael vel suus heres tres obolos percipiet .
Post mortem vero prefati Michael heres suus quinque solidos parisiensium michi vel heredi meo de revelatione debebit et illam quiete famularitatem possidebit .
| De tribus arpentis vinearum venditis nobis nobis a Johanne dicto Bigot | Ego Johannes dictus le Bigot miles , dominus de Condeto supra Rilum , notum facio omnibus presens scriptum inspecturis quod ego vendidi et quitavi imperpetuum viris religiosis . .
abbati et conventui ecclesie Beati Dyonisii in Francia pro sexaginta decem libris parisiensium , de quibus jam recepi quadraginta libras in pecunia numerata , quantum ad hoc renuncians expresse exceptioni non numerate pecunie , non tradite et non solute , tria arpenta vinearum vel circiter que ego habebam in territorio de Petra Ficta circa Plastrerias ab eisdem religiosis , decetero imperpetuum libere et pacifice tenenda et habenda ; et quia ipsis religiosis non possum ad presens tradere securitatem plenariam de ipsis tribus arpentis garantizandis erga dominam Johannam uxorem meam et liberos meos , ipso assigno religiosos ad medietariam meam quinque arpentorum vinearum mearum que fiunt et tenentur a me ad medietariam in dicto territorio de Petra Ficta , quousque dictam vendicionem et quitacionem ab ipsa . .
| Littere Milonis et Guidonis de Leviis | Hugo Dei gratia Sancti Dyonisii abbas et ejusdem ecclesie conventus , omnibus ad quos littere iste pervenerint , salutem .
Universitati vestre notum facimus quod nos partem nostram foreste desuper Ivete et partem nostram de nemore quod dicitur Grenne Reginaldo de Cornilon preposito Parisiensi et domino Miloni et domino Guidoni de Leviis pro octies C libris vendidimus , ita quod ab instanti festo sancti Johannis Baptiste usque ad septem annos terminum habent de nemoribus scindendis , vendendis et deliberandis ex toto , ita etiam quod eo ordine quo nemora vendent nos subsequenter ad ipsa custodienda custodes nostros ut iterum crescant instituemus vel si nobis placuerit exstirpabimus .
Hujus vero pecunie de tribus solis partibus quod ad terminos predictos sine occasione reddentur debitores et plegii sunt , fide interposita , dominus Philippus de Leviis et Milo et Guido filii sui ; de quarta vero parte debitor et plegius est , fide interposita , prefatus Reginaldus prepositus ; de defectu vero trium partium Philippi et filiorum suorum plegii sunt , fide interposita , Ferricus de Palesiaco , Ferricus de Ateinvilla et Balduinus de Parisia .
| Compositio inter ecclesiam Sancti Dyonisii et filios Philippi de Leviis | Johannes Sancte Genovefe Parisiensis dictus abbas et Alexander prior sancti Germani de Pratis , omnibus ad quos littere iste pervenerint , salutem .